Odense Adresse-Contoirs Efterretninger, 1838-03-19
Til den Ende reiste den herværende duelige Maskinbygger Ho waldt for Løvens Regning til Engelland, udsaae sig der Adskilligt og bestilte et Par Dampkjedler, der skulde construeres efter de nyeste Erfaringer. Løven blev nu her optrukken paa Hællingen, efterat den var bleven befriet for den gamle Kjeddel(den havde tidligere kun een) og nøie efterseet i alle Deele. Til Eierens Trøst fandtes det snart, at Skibet aldeles ikke var daarligt bygget tvertimod var Alt behandlet paa det Omhyggeligste, Forbindelserne, viste det sig, vare udmærket gode, og da nu ogsaa de to Maskiner paa 60 Hestes Kraft torde ansees for fortrinlige, saa steg Eierens Mod og han bestyrkedes mere og meere i det Forsæt, at istandsætte Skibet saaledes, at det saameget som muligt kunde svare til Tidens Fordringer, hvisfølge han ikke torde skye en betydelig Capitaludgift. Løven blev derpaakobberforhudet, Skroget endnu mere styrket, Maskinerne aldeles tagne fra hinanden og i alle Dele, hvor Slittagen gjorde det nødvendigt, omhyggeligt forbedrede, især blev Luftpumpernes Construction styrket; derpaa bleve Maskinerne og Hjulene, som tidligere laae for dybt, lagte 6 Tommer høiere; Skibets Laderum bortfaldt aldeles, og paa første Plads blev, istedetfor den ene, anlagt to Kahytter, een for Herrer og een for Damer, med særskilte Jndgange, og endvidere to Privatkabinetter, hvert af dem med to Senge. Efterat de nye Kjedler, som ankom hertil i Begyndelsen af Decbr. f. A., vare blevne indsatte, blev Skibet forsynet med et nyt Dæk og duelige Arbeidere og Haandværkere ansattes, for hensigtsmæssigen at ordne alle Jndretninger ombord og give dem et behageligt Udvortes. Dampbaaden er nu næsten færdig og vil for sine tidligere Bekjendter vise sig som et nyt Skib, saaledes er Alt ombord blevet forandret til dets Fordeel; men det vil ogsaa, fuldstændig udrustet, næsten igjen naae den oprindelige Priis, som det kostede i Hull, og har alt over 1000 Pd. Sterlings større Værdie, end det havde dengang Jnteressentskabet sammentraadte. Strax efter Paaske vil det under Kapitain Kjerumgaards Førelse begynde sine Farter og kun befordre Passagerer med deres Effecter og Vogne, samt i al Fald et Par Heste, placerede paa Fordækket. Det vil to Gange ugentlig afgaae til Wordingborg, anløbende Taars paa Lolland, og een Gang til Faaborg. Reisen til førstnævnte Sted vil Løven regelmæssig tilbagelægge i 12 og til de sidstnævnte Steder i 6 Timer. Afgangstiden her og i Wordingborg vil bestandig være Kl. 6 om Morgenen, i Faaborg mellem 12 og 1 Middagen, idet, paa den samme Dag det vender tilbage hertil, beqvemt indrettede Landbefordringer mellem Wordingborg og Kjøbenhavn, og mellem her og Hamborg, enhver 10 Timer, underveis, ville slutte sig til Dampskibets Farter. Ugedagen paa disse Løvens Farter ville inden kort Tid blive nærmere bestemte. Det staaer til at vente, at især det smukke Kjøn, naar det vil herfra til Residentsen eller derfra til os og videre, vil drage Nytte af den Leilighed, som Løven tilbyder, idet Man undgaaer Søereisen om Natten. Damerne finde qvindelig Opvartning ombord, og Restaurationen vil tillige opbyde Alt, for efter Mulighed at tilfredsstille de Reisendes Ønsker. Kiel den 9 Marts 18338.